La llista de noms que avui han estat pronunciats en aquesta seu
permeten dibuixar
el passat de molts de nosaltres.
Jo anava a escoltar el doctor Valverde.
Jo anava a escoltar el doctor Lluch.
En aquesta memòria
de la distància curta
tots ells i elles estan presents en la nostra vida,
però no els havíem posat prou llum
per rescatar la seva presència i la seva obra
en l'àmbit
de la memòria compartida.
És per això,
per reconstruir l'essència del que hem estat i del que som,
la Universitat de Barcelona cada 26 de gener
recordarà aquest moment.
Perquè són molts més els que van patir represàlia,
perquè són molts més els que van ser injustament tractats,
perquè són molts més els que la seva universitat
encara no ha obert el llum
i els ha donat espai.
Cada 26 de gener, d'ençà d'ara,
serà el dia en què la nostra comunitat dedicarà espai, temps i memòria
a recordar tots aquells i aquelles
que ens han donat la dignitat de poder dir alt i clar
que a la Universitat de Barcelona
no s'accepta ni la foscor
ni la mentida ni la represàlia
ni la injustícia
ni les voluntats no democràtiques.
Perquè som una institució que no vol ser indiferent,
perquè som una institució que no vol estar al marge del que succeeix,
però sobretot
perquè volem ser una institució
que no perdi
la memòria.
Honor i glòria
a qui porta el nom de la Universitat de Barcelona allà on va
com a sinònim de compromís, democràcia, justícia i pau.